2002-től az UFI, a Reakció majd a mandiner.hu újságírója. Jelentek meg írásai a Heti Válaszban és a FourFourTwo magazinban. Közel húsz egész estés dokumentumfilmet rendezett. Legismertebb filmjét Skrabski Fruzsinával közösen készítették, Bűn és büntetlenség (2010) címmel. A film Biszku Béláról szól, aki 1956 után Magyarország belügyminisztere és a forradalom utáni megtorlások egyik vezetője volt. Ezt követően oknyomozó filmsorozatot készítették Skrabski Fruzsinával közösen Becsengetünk és elfutunk címmel. A sorozat a hetivalasz.hu-n és az m1-en futott.